《和萧刓察推贺族叔司理登科还乡四首》
宋代·苏辙

家声籍籍大江西，临老挥毫捧御题。
得意何殊少年乐，还家不御醉如泥。
读尽家藏万卷书，萧然华发宦游初。
区区狱掾何须愧，聊把《春秋》试绪余。
〈汉儒以《春秋》决狱。
作官未减读书勤，簿领従今日日新。
汗简韦编谁付予，传家应有下帷人。
巷南诸子足才贤，邂逅相逢秀句传。
强作短章同寄与，异时见我一依然。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。